ตำนานพื้นบ้านเรื่องความประจวบเหมาะของลิงคอล์นและเคนเนดี

ข้ออ้างที่บังเอิญเชื่อมต่อกันระหว่างเอบราแฮม ลิงคอล์นกับจอห์น เอฟ. เคนเนดี ประธานาธิบดีสหรัฐ เป็นหนึ่งในคติชนอเมริกันที่ไม่ทราบต้นกำเนิด รายการอุบัติการณ์ร่วมปรากฏในสื่ออเมริกันสายหลักใน ค.ศ. 1964 หลังเกิดเหตุการณ์การลอบสังหารจอห์น เอฟ. เคนเนดี 1 ปี โดยก่อนหน้านั้นได้ปรากฏในจดหมายข่าวคณะกรรมการรัฐสภาของจีโอพี ในคริสต์ทศวรรษ 1970 มาร์ติน การ์ดเนอร์ตรวจสอบรายการในบทความหนึ่งจาก Scientific American (ภายหลังตีพิมพ์ใหม่ในหนังสือ The Magic Numbers of Dr. Matrix เมื่อ ค.ศ. 1985) ชี้ให้เห็นว่าข้ออ้างที่บังเอิญเชื่อมต่อกันหลายข้อมีพื้นฐานมาจากข้อมูลที่ไม่ถูกต้อง รายการของการ์ดเนอร์มี 16 ข้อ โดยฉบับถัดมามีรายการมากกว่านี้

**รายการ**
รายการด้านล่างเป็นรายการ "ความประจวบเหมาะ" ที่มักเกี่ยวโยงกับทฤษฎีสมคบคิด ซึ่งมีบางข้อความที่ไม่เป็นความจริง:- "Lincoln" และ "Kennedy" มีตัวอักษร 7 ตัว- ทั้งสองคนได้รับเลือกในรัฐสภาสหรัฐเมื่อปี '46 และภายหลังได้รับเลือกเป็นประธานาธิบดีในปี '60- จอห์น วิลค์ส บูธและลี ฮาร์วีย์ ออสวอลด์ มือสังหารทั้งสอง เกิดในปี '39 และเป็นที่รู้จักจากสามชื่อที่ประกอบด้วยอักษร 15 ตัว- บูธหนีจากโรงละครและถูกจับที่คลังสินค้า ออสวอลด์หนีจากคลังสินค้าและถูกจับที่โรงละคร- มือสังหารทั้งสองเป็นคนจากภาคใต้ของสหรัฐ- ผู้ดำรงตำแหน่งถัดจากประธานาธิบดีทั้งสองคนมีชื่อว่าจอห์นสัน และเกิดในปี '08- ทั้งลิงคอล์นและเคนเนดีต่างกังวลกับสิทธิพลเมืองเป็นพิเศษ และทำให้ความคิดเห็นของทั้งสองเป็นที่รู้จักอย่างมาก- ประธานาธิบดีทั้งสองคนถูกยิงที่หัวในวันศุกร์- ลิงคอล์นมีเลขานุการชื่อเคนเนดีที่บอกเขาว่าอย่าไปโรงละครฟอร์ด เคนเนดีมีเลขานุการชื่อเอเวอลิน ลิงคอล์น และเธอเตือนเขาไม่ให้ไปที่แดลลัส- ทั้งออสวอลด์และบูธถูกฆ่าก่อนได้รับการพิจารณาคดี

**ความถูกต้อง**

**ประโยคจริง**
 ทั้งสองคนได้รับเลือกในรัฐสภาสหรัฐเมื่อปี '46: ลิงคอล์นได้รับเลือกจากรัฐอิลลินอยใน ค.ศ. 1846 ส่วนเคนเนดีได้รับเลือกจากรัฐซาชูเซตส์ใน ค.ศ. 1946- ทั้งสองคนได้รับเลือกเป็นประธานาธิบดีเมื่อปี '60: ลิงคอล์นได้รับเลือกใน ค.ศ. 1860 ส่วนเคนเนดัได้รับเลือกใน ค.ศ. 1960- ทั้งสองคนมีนามสกุลที่มีอักษร 7 ตัว ("Lincoln" และ "Kennedy")- ทั้งสองคนมุ่งเน้นในด้านสิทธิมนุษยชน: 
**ลิงคอล์นรู้สึกอย่างยิ่งว่าทาสทุกคนควรได้รับการปลดปล่อยและดำเนินการประกาศเลิกทาส ซึ่งปลดปล่อยทาสในดินแดนสมาพันธ์
**เคนเนดีกังวลเรื่องความเท่าเทียมทางเชื้อชาติ และเป็นบุคคลแรกที่เสนอสิ่งที่จะกลายเป็นรัฐบัญญัติสิทธิพลเมือง ค.ศ. 1964
*ทั้งสองคนแต่งงานในช่วงอายุ 30 กับผู้หญิงที่อยู่ในช่วงอายุ 20: 
**ลิงคอล์นแต่งงานในวันที่ 4 พฤศจิกายน ค.ศ. 1842 เขาเกิดในวันที่ 12 กุมภาพันธ์ ค.ศ. 1809 ทำให้เขาอายุ 33 ปีตอนแต่งงาน ส่วนแมรี แอนน์ ท็อดด์ เจ้าสาวของลิงคอล์น เกิดในวันที่ 13 ธันวาคม ค.ศ. 1818 ทำให้เธอมีอายุ 23 ปีตอนแต่งงาน
**เคนเนดีแต่งงานในวันที่ 12 กันยายน ค.ศ. 1953 เขาเกิดในวันที่ 29 พฤษภาคม ค.ศ. 1917 ทำให้เขามีอายุ 36 ปีตอนแต่งงาน ส่วนแจ็กเกอลีน บูเวียร์ เจ้าสาวของเคนเนดี เกิดในวันที่ 28 กรกฎาคม ค.ศ. 1929 ทำให้เธอมีอายุ 24 ปีตอนแต่งงาน- ทั้งสองคนถูกยิงในวันศุกร์: ลิงคอล์นถูกยิงในวันศุกร์ประเสริฐที่ 14 เมษายน ค.ศ. 1865 ส่วนเคนนดีถูกยิงในวันศุกร์ที่ 22 พฤศจิกายน ค.ศ. 1963- ทั้งสองคนถูกยิงที่หัว (ลิงคอล์นและเคนเนดี)
*ผู้ดำรงตำแหน่งถัดจากประธานาธิบดีมีชื่อว่า จอห์นสัน: ผู้ดำรงตำแหน่งต่อจากลิงคอล์นคือแอนดรูว์ จอห์นสัน ส่วนผู้ดำรงตำแหน่งต่อจากเคนเนดีคือลินดอน บี. จอห์นสัน
*ผู้ดำรงตำแหน่งคนถัดไปทั้งสองมาจากรัฐทางตอนใต้: แอนดรูว์ จอห์นสันมาจากรัฐเทนเนสซี ส่วนลินดอน บี. จอห์นสันมาจากรัฐเท็กซัส
*ผู้ดำรงตำแหน่งคนถัดไปทั้งสองเกิดในปี '08: แอนดรูว์ จอห์นสันเกิดวันที่ 29 ธันวาคม ค.ศ. 1808 ส่วนลินดอน บี. จอห์นสันเกิดวันที่ 27 สิงหาคม ค.ศ. 1908
*จอห์น วิลค์ส บูธและลี ฮาร์วีย์ ออสวอลด์ มือสังหาร เป็นที่รู้จักจาก 3 ชื่อ แม้ว่าเป็นเรื่องปกติสำหรับนักฆ่าชื่อดังหลายคนที่ถูกสื่อมวลชนรายงานก็ตาม (ดูมาร์ก เดวิด แชปแมนส์) สื่อมวลชนมักทำเช่นนี เพื่อหลีกเลี่ยงการทำให้บุคคลที่มีชื่อคล้ายกันเสื่อมเสียชื่อเสียง (เช่น มีหลายคนที่มีชื่อว่า จอห์น บูธส์, ลีื ออสวอลด์ และมาร์ก แชปแมนส์)
*ชื่อเต็มของมือสังหารประกอบด้วยอักษร 15 ตัว

**ไม่มั่นใจ**
บูธและออสวอลด์ถูกฆ่าก่อนได้รับการพิจารณาคดี: 
**ณ วันที่ 26 เมษายน ค.ศ. 1865 หลังบูธไม่ยอมจำนน เขาถูกยิงจากสิบเอก บอสตัน คอร์เบตต์ 
**ณ วันที่ 24 พฤศจิกายน ค.ศ. 1963 ขณะเดินทางไปที่เรือนจำ เขาถูกยิงจากแจ็ก รูบี เจ้าของไนต์คลับ

**สมมติฐานเท็จ**
 แม้ว่าประธานาธิบดีเคนเนดีมีเลนานุการชื่อลิงคอล์น ประธานาธิบดีลิงคอล์นไม่มีเลขานุการชื่อเคนเนดี โดยเลขานุการของลิงคอล์นคือจอหืน จี. นิโคเลย์ และจอห์น เอ็ม. เฮย์
*บูหนีจากโรงละคนและพบที่คลังสินค้า ส่วนออสวอลด์หนีจากคลังสินค้าและพบที่โรงละคร:
**จริงอยู่ที่บูธหนีจากโรงละครฟอร์ดหลังยิงใส่ลิงคอล์น แต่เขาถูกพบตัวที่ยุ้งฉางในรัฐเวอร์จิเนีย ไม่ใช่คลังสินค้า
**ออสวอล์ดหนีจากTexas School Book Depository ซึ่งเป็นคลังสินค้าที่ออสวอล์ดทำงาน และเป็นที่ที่เขายิงเคนเนดี ออสวอล์ดถูกจับกุมในโรงภาพยนตร์
*มือสังหารทั้งสองคนเกิดในปี '39:
**ออสวอล์ดเกิดใน ค.ศ. 1939 แต่บูธเกิดใน ค.ศ. 1838
*ประธานาธิบดีทั้งสองคนถูกลอบสังหารจากคนในรัฐตอนใต้ของสหรัฐ:
**ออสวอล์ดเกิดที่นิวออร์ลีน แต่บูธ ผู้ที่อยู่ในฝ่ายสมาพันธรัฐ/ฝ่ายใต้ เกิดในรัฐแมริแลนด์ รัฐสหภาพ

**การวิเคระห์**
นักคติชนพื้นเมืองบางคนตั้งสมมติฐานว่ารายการดังกล่าวเป็นช่องทางให้ผู้คนเข้าใจเหตุการณ์โศกนาฏกรรมสองเหตุการณ์ในประวัติศาสตร์สหรัฐด้วยการค้นหารูปแบบต่าง ๆ การ์ดเนอร์และคนอื่น ๆ  กล่าวว่า เป็นเรื่องค่อนข้างง่ายที่จะค้นหารูปแบบที่ดูเหมือนมีความหมาย ซึ่งเกี่ยวข้องกับบุคคลหรือเหตุการณ์ใด ๆ สองอย่าง
รายการข้างบนส่วนใหญ่เป็นความจริง เช่นปีที่ลิงคอล์นและเคนเนดีได้รับเลือกเป็นประธานาธิบดี แต่ไม่ใช่เรื่องแปลก เนื่องจากการเลือกตั้งประธานาธิบดีจัดขึ้นทุก ๆ  4 ปี บางรายการไม่เป็นความจริง เช่น ลิงคอล์นไม่เคยมีเลขานุการชื่อเคนเนดี โดยเลขานุการของลิงคอล์นคือจอห์น เฮย์ และจอห์น จี. นิโคเลย์ อย่างไรก็ตาม วิลเลียม เอช. ครูก คนรับใช้ชายของลิงคอล์น ให้คำแนะนำเขาว่าอย่าไปโรงละครฟอร์ดในคืนนั้น

**อ้างอิง**

**แหล่งข้อมูลอื่น**
 "Linkin' Kennedy" article at Snopes.com
หมวดหมู่:ตำนานพื้นบ้าน
หมวดหมู่:ประธานาธิบดีสหรัฐ
หมวดหมู่:นักการเมืองอเมริกันที่ถูกลอบสังหาร
หมวดหมู่:เอบราแฮม ลิงคอล์น
หมวดหมู่:จอห์น เอฟ. เคนเนดี